Oikeusministeriö

Asia:	Lausunto Edunvalvojan palkkion asetusehdotukseen

Lausunnon antaja:	Ari Orvas, asianajaja, Helsinki

Lausunto:	Kuten asetusehdotuksessakin todetaan edunvalvojan perusmaksun/palkkion määrät ovat säilyneet saman suuruisina vuodesta 1999 alkaen. Palkkion määrä ei ole seurannut kustannustason nousua. 

	Palkkoja ja eläkkeitä korjataan vuosittain ylöspäin kustannustaso huomioon ottaen. Holhoustoimilain 44§:n 3 momentin tulotaso on sidottu kansaneläkeindeksiin. Maistraatin maksuja on lausuntoehdotuksen mukaan korotettu vuodesta 1999 jopa yli 100%. 

	Jotta vältettäisiin palkkion jälkeen jääminen verrattuna tulevaan kustannustason nousuun, katson että edunvalvojan palkkio tulisi sitoa kuluttajahintaindeksiin.

	Indeksiin sitominen koskisi perusmaksua ja lisämaksuja pois lukien asetusehdotuksen 4§:n kohtaa 3. 

	Helsingissä 21.8.2012

	Kunnioittavasti

	Ari Orvas
	asianajaja, yleinen edunvalvoja, Helsinki